
בחסות:




2 לאפריל 2010 

הנדון: פרוטוקול פגישה בנושא ראלי לגיאורגיה
נוכחים: אהרון שנריק – מנהל המטס, ירון אפרת, משה אקלר 

מהלך הישיבה:
נערכה שיחת טלפון עם אמירן ומאיה ממועדון התעופה בגיאורגיה ובה נקבע שהמטס לגיאורגיה יערך בשבוע הראשון של יולי.

הם ציינו בשיחות קודמות שערכתי שיש דלק, הם רוצים לבצע תצוגה אווירית וישקלו לעשות זאת בתחילת יולי, בשבוע שבו נבקר.

היציאה תהיה ב-1 ביולי יום חמישי והחזרה ארצה ב 8 ביולי. 

צריך לברר עימם שדות תעופה  נוספים אפשריים בעלי עניין לחברים, דלק וביקורת גבולות, כדי שאפשר יהיה לעזוב לארץ משם. כמו כן לברר ספונסרים אפשריים ומחירי אגרות.

ירון שוחח טלפונית עם מנקשה ארדיגן, ראש האגודה הטורקית, וביקש ממנו עזרה לארגון החצייה של טורקיה, אגרות, תדלוק באדנה, חניית לילה בטרבזון, והחשוב מכל חציית טורקיה בטיסת ראייה ולא בטיסת מכשירים.

מר ארדיגן הבטיח לעזור בכל הנושאים הנ"ל. 

תכנית משוערת של הטיסה:

יום חמישי  1 ביולי: מוקדם בבקר יציאה משדה דב או חיפה לאדנה טורקיה. 

אדנה תגלוק והמשך לטרבזון טורקיה. 

חניה לילית לטרבזון, יציאה לארוחת ערב .

יום שישי 2 ביולי: יציאה מוקדם בבקר מטרבזון לטיביליסי גיאורגיה.

הגעה לטיביליס ,קבלת פנים ע"י המועדון המקומי ,תדלוק  ופיזור במלונות.

ביקור בבית הכנסת בטיביליסי וארוחת ערב בחסות הקהילה היהודית במקום. 

יום שבת 3 ביולי: מטס אוירי בשד"ת ,סיור  בעיר  וסביבתה, ערב  חופשי לסיורים

יום ראשון 4 ביולי :יוצאים לבטומי ,עיר קיט לחוף הים השחור בטיסה או באוטובוס או לחלופין למקומות מעניינים אחרים שיציעו החברים המקומיים.

יום שני, שלישי ה5 וה 6 ביולי: טיולים לפי הצעות החברים המקומיים עם העדפה לביצוע בטיסות ראייה בגיאורגיה.

יום רביעי 7 ביולי: התארגנות לחזרה לארץ מגיאורגיה עם העדפה לחזור מש"ת אחר מאשר טיביליסי הקרוב יותר לנתיב החזרה.

יום חמישי 8 ביולי: הגעה לארץ 

תיערך שיחה עם החברים, הצעות יתקבלו בברכה, הפצה לכל חברי האגודה.
רשם: אהרון שנריק

                      מען למכתבים: ת"ד 840  כפר שמריהו 46910

